Gedig: Die oorwinning van die ietermagôFoto ter illustrasie. (Foto: Pangolin.Africa/Facebook) Wilma Stockenström (Geb. 1933) Goud die oorwinning van die ietermagô, geboen tot blits en verweer, en gebal, so rondomtalie geskub, die wilskrag teen kwes en die lomp, kantelende val. Sodat hy blydskap dans teen die dood, die ietermagô, met snoetjie vooruit gesteek en stert ŉ roerlose sleep, ŉ swaaiende verset teen tem en buit. Sodat hy glinsterend ŉ agterpootdans wiegelend trap en die armpies rek om die son te gryp in ŉ vreugde wat deur tot anderkant die jare strek.